  Анжелика Тихонова корреспондент 13-тӥ толшоре Удмуртиысь Калыкъёслэн Эшъяськон юртазы «Йӧскалыккуспо Выль ар» шулдыръяськон ортчоз. Вуж Выль арез пумитаны, ортчемезлы йылпумъянъёс лэсьтыны элькунысь 36 йӧскалык огазеяськонъёслэн азьветлӥсьёссы люкаськозы. Со сярысь ивортэ Калыкъёслэн Эшъяськон юртсылэн пресс-службаез. «Шулдыръяськонэ пыриськисьёс понна «Нюлэскы лымыгырлылы» квест-шудон радъямын луоз. Пӧртэм йӧскалык но лулчеберет огазеяськонъёсысь азьветлӥсьёс калыккуспо командаослы люкиськозы. Вормисьёсты выль ар кузьым возьма», — верамын ивортонын. Сяме пыремъя, Выль ар ӝытын Удмуртиын улӥсь калыкъёслэн кырӟанъёссы но гуръёссы чузъяськозы, озьы ик йӧскалык сиён-юонъёсты веръяны луоз. Калыккуспо Выль арез ортчытон, мукет ужрадъёс сямен ик, элькунамы улӥсь калыкъёслэсь кусыпъёссэс юнматыны юрттэ. Тегъёс: Лулчеберет Удмуртия йӧскалыклулчеберет Калыкъёслэнэшъяськонюртсы йӧслыкъёс Выльар  